7.

/ N á v r h /

K o m u n i k é

	Vláda Slovenskej republiky na svojom zasadnutí dňa ....................... 2002 prerokovala a schválila návrh na pristúpenie k  Mechanizmu Spoločenstva na uľahčenie posilnenej spolupráce pri asistenčných zásahoch civilnej ochrany (ďalej len „Mechanizmus“) formou podpisu Memoranda o porozumení.

	Schválené pristúpenie je ďalším krokom postupnej integrácie Slovenskej republiky do systému orgánov Európskej únie. Participácia na Mechanizme Spoločenstva na uľahčenie posilnenej spolupráce pri asistenčných zásahoch civilnej ochrany umožní Slovenskej republike aktívne sa zapájať do rozvíjajúceho sa mechanizmu vzájomnej pomoci v oblasti personálneho, materiálneho a organizačného zabezpečenia záchranných a likvidačných prác za účasti síl a prostriedkov viacerých krajín v prípade vzniku prírodných alebo iných katastrof veľkého rozsahu. Spoločná a vzájomne koordinovaná pomoc môže byť poskytovaná aj mimo územia členských štátov Spoločenstva.